INFORMACIJA O JAVNOM SLUŠANjU

ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA NA TEMU:

**PREDSTAVLjANjE BUDžETA ZA 2022. GODINU I ZAVRŠNOG RAČUNA BUDžETA ZA 2020. GODINU**

Odbor za finansije, republički budžet i kontrolu trošenja javnih sredstava, na osnovu odluke donete na 47. sednici održane 2. novembra 2021. godine, u skladu sa čl. 83. i 84. Poslovnika Narodne skupštine, održao je 9. novembra 2021. godine javno slušanje na temu: Predstavljanje Budžeta za 2022. godinu i Završnog računa budžeta za 2020. godinu.

Javnim slušanjem je predsedavala Aleksandra Tomić, predsednik Odbora za finansije, republički budžet i kontrolu trošenja javnih sredstava.

Javnom slušanju prisustvovali su članovi Odbora: Veroljub Arsić, Zoran Bojanić, Nikola Jolović, Duško Tarbuk, Olivera Pešić, Goran Kovačević, Boban Birmančević, Bratimir Vasiljević, Ana Čarapić, Zoltan Pek i Milorad Mijatović, kao i zamenici članova Odbora: Mladen Bošković, Adrijana Pupovac, Svetlana Milijić, Mihailo Jokić, Uglješa Marković i Rozalija Ekres.

Javnom slušanju prisustvovali su Stefan Krkobabić, potpredsednik Narodne skupštine, Darko Laketić, predsednik Odbora za zdravlje, kao i narodni poslanici: Jelena Mihailović, Darko Laketić, Boris Bursać, Jasmina Karanac i Branimir Jovanović..

Učesnici javnog slušanja bili su i predstavnici:

**Ministarstvo finansija:**

Saša Stevanović, državni sekretar

Milica Jovanović, pomoćnik ministra

Milesa Marjanović, načelnik odeljenja

Ivan Prvulović, viši savetnik

Ljubica Matić, viši savetnik,

Marko Gvero, direktor Uprave za trezor

Zvezdan Popović, pomoćnik direktora sektora u Upravi za trezor

Vera Vukčević Gligorić, načelnik odeljenja u Upravi za trezor

Nataša Škembarević, načelnik odeljenja u Upravi za trezor

**Državna revizorska institucija:**

Duško Pejović, predsednik

Bojana Mitrović, potpredsednik

Nevenka Bojanić, član Saveta

Ljiljana Dimitrijević, član Saveta

Danimir Vulinović, vrhovni državni revizor

Mirjana Gačević, ovlašćeni državni revizor

**Fiskalni savet:**

Nikola Altiparmakov

Stefan Šaranović

Marko Milanović

**Savet za koordinaciju aktivnosti i mera za rast BDP -** Miladin Kovačević, član Saveta

**Privredna komora Srbije -** Milun Trivunac, savetnik predsednika

**Kancelarija međunarodnog monetarnog fonda -** Julija Ustjugova, stalni predstavnik MMF-a

**Nevladin sektor:**

Nemanja Nenadić, Transparentnost Srbija

Jasna Filipović, Centar za primenjene evropske studije – CPES

Nataša Dragojlović, Nacionalni konvent o Evropskoj uniji

Marijana Radovanović, CEVES

Nenad Gršić, UNDP

Dražen Maravić, UNDP

**Ambasada SAD** - Tatjana Večerka

Na javno slušanje pozvani su i predstavnici Narodne banke Srbije i Kancelarije Svetske banke, koji nisu bili u mogućnosti da prisustvuju zbog obaveza koje imaju na zajedničkom sastanku.

Aleksandra Tomić, predsednik Odbora, zahvalila se narodnim poslanicima, kao i predstavnicima Vlade i drugih državnih organa i nevladinog sektora na učešću u ovom javnom slušanju. Pozvala je sve prisutne da uzmu učešće u diskusiji nakon predstavljanja predloga zakona, a pre toga zamolila je Ivicu Dačića, predsednika Narodne skupštine da se obrati učesnicima skupa.

Ivica Dačić, predsednik Narodne skupštine, izrazio je veliko zadovoljstvo što je u ovom skupštinskom sazivu ustanovljena praksa održavanja javnih slušanja o najznačajnijim zakonskim predlozima na kojima je omogućeno narodnim poslanicima i predstavnicima Vlade, ali i predstavnicima najpozvanijih profesionalnih udruženja, kao i civilnog sektora da raspravljaju o novim zakonskim rešenjima i razjasne eventualna sporna pitanja. Organizacijom javnih slušanja o najznačajnijim zakonskim predlozima obezbeđuje se transparentna i demokratska procedura za donošenje zakona, obogaćuje se parlamentarna praksa i olakšava rad narodnim poslanicima. Predsednik Narodne skupštine ocenio je da budžet za 2022. godinu predstavlja realan odraz ekonomske moći naše države koja uzastopno beleži rast bruto društvenog proizvoda, te da su i u narednoj godini planirana sredstva za velike kapitalne projekte, kao i sredstva za povećanje plata i penzija. Predsednik Narodne skupštine govorio je i o planu skupštinskih aktivnosti u periodu do raspisivanja novih parlamentarnih izbora.

Saša Stevanović, državni sekretar u Ministarstvu finansija, izneo je osnovne ilustrativne podatke o predlogu budžeta za 2022. godinu, kao i o realizaciji budžeta za 2020. godinu.

Rekao je da su u budžetu za 2022. godinu predviđena sredstva za dalja investiciona ulaganja i privredni razvoj, uz očuvanje monetarne i fiskalne stabilnosti i životnog standarda građana. Ukupni budžetski prihodi i primanja povećani za 1,9 odsto u odnosu na 2021. godinu, a da su ukupni rashodi i izdaci smanjeni za 4,23% u odnosu na drugi rebalans budžeta za 2021. godinu. Projektovani deficit opšte države u 2022. godini iznosiće 3% BDP-a, dok će javni dug na centralnom nivou biti do 55,5% BDP-a. Srednjoročni fiskalni okvir predviđa postepeno smanjenje deficita opšte države na nivo od 1odsto BDP-a do 2024. godine i pad učešća javnog duga na 53,8% BDP-a. Projektovani rast BDP-a iznosi 4,5 odsto. Ovim budžetom predviđeno je povećanje penzija i plata u javnom sektoru. Penzije će po švajcarskoj formuli biti veće za 5,5 procenata, a svi penzioneri će početkom sledeće godine dobiti i dodatnih 20.000 dinara. Plate za zaposlene u vojsci, zdravstvu i socijalnim službama biće povećane 8 odsto, dok će plate svih drugih zaposlenih u javnom sektoru biti povećane za 7 odsto. Takođe, od 1. januara očekuje se povećanje minimalne zarade za 9,4 odsto, tako da će minimalna zarada iznositi 35.012 dinara. Planirano je i povećanje neoporezivog dela bruto zarade sa 18.300 dinara na 19.300, uz istovremeno smanjenje stope doprinosa PIO na teret poslodavca za 0,5 odsto. Budžetom je za kapitalne investicije na nivou opšte države predviđeno 486 milijardi dinara, što iznosi 7,3 odsto BDP-a. Nastaviće se javna ulaganja u auto puteve, železničku infrastrukturu, škole, bolnice, fabrike za prečišćavanje otpadnih voda i kanalizaciju i druge projekte za zdraviju životnu sredinu.

Prilikom predstavljanja Predloga zakona o završnom računu budžeta za 2020. godinu, rekao je da su prihodi i primanja budžeta za 2020. godinu ostvareni 100,8 odsto u odnosu na plan, a da su rashodi i izdaci budžeta izvršeni 99,2 odsto u odnosu na plan, kao i to da je Ministarstvo finansija postupilo po većini preporuka Državne revizorske institucije, osim po onim preporukama koje zahtevaju duži period rada predstavnika više državnih organa. Posebno je istakao da je na osnovu preporuka DRI unapređeno finansijsko izveštavanje time što je uvedeno: elektronsko dostavljanje finansijskih izveštaja, sastavljanje izveštaja o učinku, proširenje funkcionalnosti aplikacije informacionog sistema izvršenja budžeta, mogućnost pristupanja podacima glavne knjige preko sajta i drugo.

Duško Pejović, predsednik Državne revizorske institucije, predstavio je Izveštaj o reviziji završnog računa budžeta za 2020. godinu kojim je obuhvaćeno 18 direktnih i 10 indirektnih korisnika javnih sredstava. Na osnovu nalaza DRI, na završni račun budžeta za 2020. godinu dato je pozitivno mišljenje sa rezervom, što prema ustanovljenim revizorskim standardima znači da je ovaj završni račun pripremljen u skladu sa zakonom i drugim propisima, osim u delu osnove za mišljenje sa rezervom gde su i konstatovane određene nepravilnosti, sa preporukama i rokovima za njihovo otklanjanje. Najveći broj utvrđenih nepravilnosti odnosi se na manjkavosti u sistemu uspostavljanja interne kontrole i funkcionisanja finansijske unutrašnje kontrole. Konstatovao je da je broj nepravilnosti značajno manji u odnosu na prethodne godine, te da će grešaka u računovodstvenoj evidenciji i finansijskom izveštavanju biti sve manje jer je Ministarstvo finansija prihvatilo većinu preporuka DRI.

U diskusiji povodom utvrđenog predloga budžeta za 2022. godinu i završnog računa za 2020. godinu, prema redosledu javljanja, učestvovali su: Nemanja Nenadić, Jasmina Filipović, Nikola Altiparmakov, Goran Kovačević, Mihailo Jokić, Nataša Dragojlović, Saša Stevanović, Duško Pejović i Aleksandra Tomić, čije su diskusije, u integralnom tekstu, sadržane u stenografskim beleškama sastavljenim na osnovu tonskog snimka javnog slušanja i čine sastavni deo ove informacije.